Document ID: /roh_data/filtered/fineweb-2-filterrobots_roh.jsonl.gz/54714

Strassenverkehrsamt
Uffizi per il traffic sin via
Ufficio della circolazione
Ringstrasse 27000 Cuiratel +4181 257 80 <email-pii>
Ringstrasse 27000 Cuiratel +4181 257 80 <email-pii>
Avais Vus vendì Voss auto a l'exteriur?
Per transferir il vehichel duvrais Vus numers d'immatriculaziun per l'export sco er in document dal vehichel da durada limitada.
Il document dal vehichel vegn limità sin la fin dal mais d'immatriculaziun. Sch'il mais dura mo pli 4 dis chalendars u damain, po la possessura u il possessur dal vehichel dumandar in'extensiun da la limitaziun fin la fin dal mais suandant. La valaivladad na dastga dentant mai surpassar 35 dis chalendars.
Autras prolungaziuns da la valaivladad ed admissiuns repetidas per il medem vehichel n'èn betg pussaivlas. Er midadas da vehichel n'èn betg permessas per quests numers d'immatriculaziun limitads.
Ina garascha cun numers d'immatriculaziun grischuns cun in U sto confermar ch'il vehichel saja segir, sche l'emprima immatriculaziun è stada avant passa 10 onns e sche l'ultima controlla ha gì lieu avant passa 1 onn.
La possessura u il possessur d'in vehichel che giavischa ina immatriculaziun provisorica per exportar ses vehichel po sa participar a l'assicuranza collectiva chantunala da responsabladad.
Avant che retschaiver il document dal vehichel ed ils numers d'immatriculaziun ston vegnir pajadas:
Vulais Vus cumprar Voss vehichel nov a l'exteriur u turnais Vus en Svizra suenter ina dimora pli lunga a l'exteriur?
Quai stuais Vus resguardar